ورحنا بعد عناء مكان الانظار للرحله ولا تستحو لازم تسألو ولا بتضيعو علقول المصاريه الي يسأل مايتهشي وناظرنا حوالي 4 ساعات وجات الرحله الثانيه من لندن على شيكاغو وكانت الطياره ضيقه مررره مو زي الي قبلها طبعا كان مافيها مضيفين عرب بس يازن مضيفاتهم طيبين ووصلنا شيكاغو بعد 8 ساعات وعبينا نموذج الجمارك في الطياره ولمن دخلنا المطار طلبونا الـ i20 والجوازات وعبينا النموذج الثاني وختملنا على الجواز ودخلنا وعلى فكرة مره خدوميين لاتخافو ابد وبعدين رحت قصيت التذاكر من شيكاغو على فلادلفيا وسلمت الشنط وما اخذو ولا ريال زياده ورحنا الانتظار جلسنا تقريبا ساعتين وركبنا الطياره على الخطوط الامريكيه طيارتهم مريحه جدا ووصلنا بعد ساعتين بالضبط الي فلادلفيا واستلمنا الشنط وهنا حسنا وصلنا الساعه 1:20 الليل والتكاسي كلهم سود والشعور طويله يخوفون طبعا لازم يكون معاكم العنوان عشان تورونه للتاكسي والحمدلله حصلنا واحد هندي قال اوصلكم بس بالعداد حسب الي يطلع اخد منكم وهذا افضل شئ لانو بعضهم ياخدون منكم 200 دولار وهذا وصلنا على ديلاوير بـ 95 دولار طبعا الطريق ما يقارب ساعه ورحت الفندق جلت رحينا وكل شئ صحينا صباح اليوم الثاني وماني عارفه ايش اسوي مافي افياش ووجولاتنا مافيها شواحن والاب توب راح ينطفي دخلت موقع النادي السعودي في ديلاوير ولقطلي كم رقم وطفا الاب توب ورحنا دقينا من الفندق واحنا حالتنا النفسيه معدوووومه لاتخافو هههه ورد علينا واحد الله يسعده سعودي الله يستر عليه جانا اخدنا وماقصر ورانا كل شئ في المدينه وودانا المعهد وسجلنا فيه واخدنا موعد وفطرنا وكل شئ وورانا السكن المهم